கேள்வி: வெள்ளி(II) புளோரைடு - இயைபும் கட்டமைப்பும் பற்றி தகவல் சொல்.
பதில்: வெள்ளி(II) புளோரைடு ஒரு வெள்ளை நிறப் படிகப் பொடியாகும். ஆனால் அசுத்தங்கள் காரணமாக இது பொதுவாக கருப்பு/பழுப்பு நிறத்தில் இருக்கும். பெரும்பாலான மாதிரிகளுக்கான F/Ag விகிதம் சிறிது காலமாக, வெள்ளி உண்மையில் +2 ஆக்சிசனேற்ற நிலையில் உள்ளதா, AgI[AgIIIF4] போன்ற நிலைகளின் கலவையில் உள்ளதா என்பது சந்தேகிக்கப்பட்டது. இது வெள்ளி(I,III) ஆக்சைடைப் போன்றது. இருப்பினும், நியூட்ரான் விளிம்பு விளைவு ஆய்வுகள் அதன் விளக்கத்தை வெள்ளி(II) என உறுதிப்படுத்தின. AgI[AgIIIF4] அதிக வெப்பநிலையில் இருப்பது கண்டறியப்பட்டது. ஆனால் அது வெள்ளி(II) புளோரைடு சேர்மத்தைப் பொறுத்தவரை நிலையற்றதாக இருந்தது. வாயு நிலையில், வெள்ளி(II) புளோரைடு D∞h சமச்சீர்நிலையைக் கொண்டிருப்பதாக நம்பப்படுகிறது. AgF2 இன் படிக அமைப்பு ஒற்றை-படிக எக்சு-கதிர் விளிம்பு விளைவு மூலம் தீர்மானிக்கப்பட்டது. தோராயமாக 14 கிலோகலோரி/மோல் (59 கிலோயூல்/மோல்) தரைநிலை மற்றும் முதல் கிளர்ச்சி நிலைகளைப் பிரிக்கிறது. இந்தச் சேர்மம் பாரா காந்தமானது, ஆனால் −110 °செல்சியசு (163 கெல்வின்) அலவுக்கும் குறைவான வெப்பநிலையில் இது பெரோ காந்தமாக மாறுகிறது.